Ivar Kaasik

Ivar Kaasik (sündinud 12. aprillil 1965 Kingissepas) on eesti maali- ja ehtekunstnik.

Ta lõpetas 1983. aastal Kingissepa 1. Keskkooli ja astus Eesti Riiklikku Kunstiinstituuti arhitektuuri erialale. Aastatel 1989–1990 õppis ta Halle Kunsti- ja Disainiülikoolis (Burg Giebichenstein Kunsthochschule) Ida-Saksamaal Irmtraud Ohme juhendusel. Ta lõpetas 1992. aastal Tallinna Kunstiülikooli metallikunstnikuna, tema õpetaja oli Leili Kuldkepp. 

Alates 1992. aastast elab ta Berliinis ja on töötanud mitmesugustes ametites, muuhulgas aastatel 1992–1999 kullassepana. Alates 1999. aastast on ta vabakutseline kunstnika.

Looming
Näitustel osaleb ta alates 1989. aastast, ta on esinenud kunstiüritustel Art Cologne 2005, Art Moscow 2006, Art.Fair 2006, pAn Amsterdam 2008, Art Amsterdam 2009. 

Tema töid on Sal. Oppenheim, Sammlung des DLR, Gerard Goodrow, Swissoteli, Taani kuninganna Margrethe II kollektsioonides.

Isikunäitused
1990 – "Abschluss" Burg Giebichenstein, Halle/Saale
1992 – "Paganlik jumalikkus" Galerii Molen, Tallinn
1995 – "Landschaften" Europa-Center, Berliin
1996 – "Pentagram" Hotel Grande/Juwelier Leicht, Berliin
1996 – "Autoriehted" Erapank, Kuressaare
1997 – "Ring valgus geomeetria" A-galerii, Tallinn
1998/99 – "Neue Arbeiten" Galerie Thea Fischer-Reinhardt, Berliin
2000 – "Neue Arbeiten" Galerie Thea Fischer-Reinhardt, Berliin
2001 – "Landschaften" Galerie Thea Fischer-Reinhardt, Berliin
2002 – "Autoriehted" A-galerii, Tallinn
2002 – "Back to the roots" Raegalerii, Kuressaare
2002 – "Traumlandschaften" Galerie Thea Fischer-Reinhardt, Berliin
2003 – "Katastrophen" Galerie Artlonga, Berliin
2003 – "My home is my castle" Haus Galerii/ Ühispank, Tallinn
2003/04 – "Island" Saaremaa Kunstistuudio, Kuressaare
2004 – "Casino" Galerie Artlonga/Hotel Park Inn, Berliin
2004 – "Schwarz-Rot-Gold" Galerie Artlonga, Berliin
2004 – "Landschaften" Galerie Thea Fischer-Reinhardt, Berliin
2004 – "ALL" Viviann Napp galerii, Tallinn
2005 – "Aufbau OST" Galerie Artlonga, Berliin
2005 – "Neue Arbeiten" Galerie Ahlers, Göttingen
2006 – "Potemkinsches Dorf" Kunstihoone galerii, Tallinn
2006 – "Ivar Kaasik. Malerei" Galerie David, Bielefeld
2006 – "Paaris ja paaritud" Ajamaja galerii, Kuressaare
2007 – "Over the rainbow" Haus galerii/SEB, Tallinn
2007 – "Paintings" Tricia Aferdita Gallery, SL
2007 – "The happy end" Egbert Baque Contemporary Art, Berliin
2008 – "Painting" Art Center Berlin, Berliin
2008 – "Licht" Swissotel, Berliin
2009 – "Silicon Valley" Art Center Berlin, Berliin
2009 – "Mare" Kultuurikeskus, Kuressaare
2010 – Egbert Baque Contemporary Art, Berliin

Raamatud
"Camera Obscura. Paintings 2001–2004". Kataloog: tekst Harry Liivrand, Jaan Elken, Raivo Kelomees, tõlge Leelo Linask, toimetaja Harry Liivrand. Tallinn 2004. ISBN  9789949219353
"Ettevaatust, kunst! Mida teha. Kuidas ja kui palju". Toimetaja Maarja-Linda Põld, kujundaja Tiit Jürna. Saaremaa 2011. ISBN 9789949219285

Liikmesus
2001 Saksa Maalikunstnike Liit
2012 Eesti Kunstnike Liit
Eesti Metallikunstnike Liit
Eesti Maalikunstnike Liit

Tunnustus
 1996 rahvusvahelise teemantehte peaauhind Diamond International Award (prossi Pentagram (valgest ja kollasest kullast, 393 teemandiga, 14,5 karaati) eest) Pariisis

Viited

Eesti maalikunstnikud
Eesti ehtekunstnikud
Saksamaa kunstnikud
Eesti Kunstiakadeemia vilistlased
Eestlased Saksamaal
Sündinud 1965